khistorydata/jeongjo-sjw-relations huggingface dataset:
정조 21년
兵曹判書李祖源疏曰伏以臣冒據重任行過半載醜拙畢露罪戾層積雖感激恩私蹲仍至今而每一循省惶汗遍體迺者能麽試才法是演陣事係筮仕試體不輕飭敎又勤而緣臣昏憒昧例違式妄犯疊栍之罪自速司直之斥論其辜負合被斧鉞及伏奉問啓批旨諭以襲謬勘止越俸十行辭敎旣肅且溫臣之犯科非比微眚而上所涵貸若是隆渥諄諄飭責如父於子手奉恩言感極而涕噫臣之一身頂踵已獻於殿下之前坑塪袵席惟殿下拯拔之霜雪雨露惟殿下敎導之生死隕結夷險奔奏惟上所使卽臣寤寐矢心況今自干重戾獲蒙寬典有司之職擧行爲急人言之來受罪而已更何敢費辭引義重犯瀆撓之誅而伏見臺疏論列以政注之間礙眼受侮爲言雖未知何政之礙眼何事之受侮而臣於前後六朔之中行政除職凡幾十度種種錯謬不一而足臣固自訟何怪乎言者夫六卿之列司馬尤緊本兵之職政注爲先一有彈評不敢冒居所以尊國體也重臺閣也今臣所遭大異尋常官師之規則晏然冒沒初非可論區區去就猶屬緩聲伏惟殿下四維爲治鞶帶之褫亦何待臣言之畢朔試擬望係是應行而天牌儼臨屢犯違傲通宵耿耿尤增悶隘玆敢略控感惶之忱兼暴肝膈之懇伏乞聖明俯垂諒察亟命鐫削臣所帶之職仍治臣孤負之罪以嚴法紀以安私分不勝幸甚臣無任云云答曰省疏具悉物情難齊則礙眼之斥猶非甚言卿其勿辭行公
정조 21년
丁巳十月二十日午時上御重熙堂同副承旨入侍時同副承旨李海愚假注書李弘謙記注官金良倜記事官承膺祚以次進伏訖上命書傳敎曰抄啓文臣等自八月至十二月課講以朱書百選分排應講而御定吐事體之嚴重豈比於經筵吐乎雖點劃若或差謬於應講之時當嚴處俾各知此肄習年限內製述文臣今年則亦令應講其餘三十七歲以上及舊選嚴耆以疑義逐篇仰質以備漢家故寔二事之美例仍命退承史以次退出
정조 21년
行都承旨趙鎭寬牌不進行左承旨李集斗坐直行右承旨李益運坐左副承旨李海愚坐直右副承旨尹光顔坐同副承旨未差注書二員未差假注書吳泰曾仕李弘謙仕直事變假注書宋應圭仕
정조 21년
李海愚啓曰來二十五日朝參日次而國忌齋戒相値頉稟之意敢啓傳曰知道
정조 21년
李海愚啓曰大司憲李城輔執義申禹相掌令吳翰源持平崔履亨在外掌令鄭㝡成持平趙秀民傳旨未下監察茶時之意敢啓傳曰知道
정조 21년
李海愚啓曰臣海愚入直禁軍戎器點考進去下直之意敢啓傳曰知道
정조 21년
李集斗啓曰輪對官社稷署令權行彦金明鎭承文院判校卜台鎭中樞府都事金永勉養賢庫主簿沈鎜尙衣院僉正南溟學來待矣傳曰飭敎之後不可無端召見今番則果皆有所懷云乎問之
정조 21년
傳于李集斗曰輪對官入侍
정조 21년
李海愚啓曰臣依定式進詣仁政殿月臺入直禁軍戎器點考則皆無頉仍以傳敎內辭意勞問則亦皆好在云矣敢啓傳曰知道
정조 21년
傳于李海愚曰在外承旨許遞前望單子入之待下批牌招察任
정조 21년
承旨前望單子入之趙鎭寬李益運尹光顔落點
정조 21년
傳于李集斗曰抄啓文臣三月朔親試更試今日爲之處所及試官依日前例爲之
정조 21년
李海愚以壯勇營言啓曰本營哨軍望中李源亨方在草土中而臣矇未覺察至蒙天點臣不勝惶恐待罪原望筒勿施之意敢啓傳曰知道勿待罪可也
정조 21년
丁巳十月二十一日辰時上御誠正閣諸承旨持公事入侍輪對官同爲入侍時行左承旨李集斗同副承旨李海愚假注書吳泰曾李弘謙記注官金良倜記事官承膺祚檢校待敎沈象奎社稷署令權行彦金明鎭承文院判校卜台鎭中樞府都事金永勉養賢庫主簿沈鎜尙衣院僉正南溟學以次進伏訖集斗讀奏咸鏡監司李鼎運啓本鍾城府反庫事海愚讀奏平安道按査御史呂駿永祥原郡殺獄査實馳啓事上命分書判付訖上曰輪對官向日飭敎之後今又皆無所懷云是豈成說乎養賢主簿與尙衣僉正則先爲退出後日次必以所懷來對其餘以次進前可也鎜溟學等退出行彦進奏職姓名命退行彦退出明鎭進奏職姓名命退明鎭退出台鎭進奏職姓名上曰爾年幾何台鎭曰六十六矣上曰爾曾行兼春秋之事尙能記之否台鎭曰今猶思之矣命退台鎭退出永勉進奏職姓名集斗曰奏履歷永勉曰庚子以部將出六爲武兼宣傳官遷轉爲訓鍊主簿判官今待罪本職矣命退永勉退出命書傳敎曰玉堂則敍用同罪之試官未敍用者有之且差祭不遠卿宰堂上侍從及兩司罷削人竝給牒敍用象奎曰咸興歸州洞讀書堂馳馬臺舊基及慶州集慶殿舊基碑石見樣今已齊到御筆碑面草圖書當爲書入而監董閣臣李晩秀方在罷職中何以爲之敢稟上曰敍用令該曹口傳付軍職可也出擧條上敎海愚曰弘銅門單子紙品近忽過厚此亦爲貢弊之一端此後則以稍下紙品爲之事分付可也仍命退諸臣以次退出
정조 21년
行都承旨趙鎭寬病行左承旨李集斗坐行右承旨李益運坐直左副承旨李海愚坐右副承旨尹光顔坐直同副承旨未差注書二員未差假注書吳泰曾仕李弘謙仕直事變假注書宋應圭仕
정조 21년
尹光顔啓曰大司憲李城輔執義申禹相掌令吳翰源在外掌令鄭㝡成持平趙秀民傳旨未下持平崔履亨未肅拜監察茶時之意敢啓傳曰知道
정조 21년
兵曹口傳政事行護軍洪仁浩
정조 21년
李益運以戶曹言啓曰因本曹正郞尹光心所懷年例別貿水紬白苧布兩種以濟用監元貢有裕物種中換作取用事陳達蒙允矣就濟用監中九升水紬等六種每年用餘米一千九百四十六石十斗除出白水紬六同及十二升白苧布三同十疋換作磨鍊永爲定式擧行而別單書入之意敢啓傳曰知道
정조 21년
丁巳十月二十二日午時上御便殿右承旨入侍時行右承旨李益運假注書李弘謙記注官金良倜記事官承膺祚檢校直提學李晩秀以次進伏訖上敎晩秀曰咸興讀書堂及慶州集慶殿碑文今方書出而讀書堂當間字書之馳馬臺則連書無妨矣仍命退諸臣以次退出
정조 21년
行都承旨趙鎭寬牌不進行左承旨李集斗坐行右承旨李益運坐左副承旨李相璜坐直右副承旨李海愚坐同副承旨尹光顔坐直注書二員未差假注書吳泰曾仕直李弘謙仕事變假注書宋應圭仕
정조 21년
李集斗啓曰明日常參經筵取稟傳曰停
정조 21년
尹光顔啓曰大司憲李城輔執義申禹相掌令吳翰源在外掌令鄭㝡成持平趙秀民傳旨未下持平崔履亨疏批未下監察茶時之意敢啓傳曰知道
정조 21년
李集斗啓曰吏曹郞廳來言承旨有闕政事取稟傳曰前望單子入之待下批牌招察任
정조 21년
傳于尹光顔曰諸承旨持公事入侍
정조 21년
以漢城府坐不坐單子傳于李益運曰詞訟不可久曠未差之代政官牌招開政差出左尹亦有實病許遞
정조 21년
以戶曹坐不坐單子傳于李益運曰拜表不進可知其病難强參判許遞
정조 21년
尹光顔啓曰合辭方張之時兩司無詣臺之員事甚未安今日政新除授兩司諸臺竝待下批牌招何如傳曰允
정조 21년
有政吏批判書宋煥箕在外參議蔡弘遠牌不進參判李敬一同副承旨李相璜進啓曰判書宋煥箕在外未肅拜參議蔡弘遠牌招不進小臣獨政未安何以爲之敢稟傳曰仍爲之以金達淳爲大司諫申絢爲掌令鄭魯榮爲持平李身晦爲戶曹參判韓用龜爲左尹尹在明爲右尹洪秉益爲軍資正趙德潤爲司成鄭履綏爲直講李翊模爲中學敎授金處巖爲活人別提學錄二單金元默崔仁簡左尹尹在明右尹韓用龜
정조 21년
兵批判書李祖源病參判柳誼入直進參議尹致性參知申鳳朝病左副承旨李相璜進上護軍閔鍾顯大護軍李致中護軍徐邁修李鼎揆權裕韓用龜鄭大容林濟遠呂善亨副護軍朴載淳李肇源金啓洛魚用謙尹長烈李文會副司直韓用鐸趙德潤高宅謙副司果柳相祚宋祥濂
정조 21년
以行都承旨趙鎭寬牌不進推考傳旨傳于李相璜曰更爲牌招
정조 21년
吏曹參議蔡弘遠牌不進罷職傳旨傳于尹光顔曰只推
정조 21년
以刑曹都囚徒傳于尹光顔曰金道郁足懲其罪今番段姑爲放送
정조 21년
以江原監司徐有防狀啓江陵府民家燒燼事判付內啓下備邊司道臣已爲別般區劃有奠接之道乎其中窮不自力之民各別拔例顧助邑倅勤慢道臣察飭事分付爲良如敎
정조 21년
以忠淸監司韓用和啓本道內各祭設行事判付內啓下禮曹爲旀祀典所重何如前此嚴飭亦何如則獻官之多有替行處道臣若能察飭豈有是乎從重推考後勿如是之意爲良如敎
정조 21년
尹光顔啓曰卽伏見忠淸監司韓用和選武軍官都試啓本則居首閑良柳鎭宅父文爀職名書以璿源錄書寫郞廳而亦不間字書之璿源錄廳書寫郞廳本非官職則如是書塡事涉屑越原啓本雖不得不捧入不可無警推考何如傳曰允
정조 21년
以咸鏡監司李鼎運狀啓進上生文魚生大口魚限內不得封進惶恐待罪事傳于李益運曰勿待罪事回諭
정조 21년
李集斗以禮曹言啓曰郊壇四孟朔遣禮郞看審有無頉自該曹草記事定式矣發遣郞廳南郊南壇東郊先農壇先蠶壇南郊雩祀壇北郊祈雨壇東郊馬祖壇南郊漢江壇司寒壇北郊厲壇次第看審則南壇祈雨壇馬祖壇厲壇壇上及四面紅箭門墻垣階砌俱爲無頉而先農壇東邊紅箭門腐傷先蠶壇東邊階砌塗灰剝落雩祀壇西邊紅箭門南邊柱根塗灰南邊紅箭門東邊柱根塗灰竝剝落漢江壇西邊階砌塗灰剝落司寒壇南邊紅箭門西邊柱根塗灰剝落卽爲修改事分付該監此後看護等節着實擧行事各別申飭之意敢啓傳曰允
정조 21년
李集斗以禮曹言啓曰今十月初四日大臣備局堂上引見入侍時臣時秀所啓頃因儒生柳鴻休等上言以成思齊朴門壽兩人追享於表節祠事啓下臣曹而令守臣詳探實蹟論理狀聞後稟處事覆啓蒙允矣卽見開城留守黃昇源狀啓則成朴兩人杜門完節俱有可據之文蹟當初表節祠創建之命蓋出於樹風奬節之聖意今此兩人明知其爲同志之士則一體竝侑實合事宜而祠院追享事體甚重問于大臣稟處何如上曰依爲之事啓下矣發遣郞廳問議于大臣則議政府左議政臣蔡濟恭病不獻議云右議政臣李秉模以爲杜門諸賢之賢尤在於泯其名姓混其蹤跡事之顯晦非有損益於諸賢之賢而聖朝妥侑之典先及於曺林孟三人風聲所曁成思齊朴門壽兩人事蹟又踵而著見矣祠院追躋之請在法當愼而今此成朴兩入之危苦忠節考之文獻而可徵採之公議而同然臣無容異議矣云大臣之議如此上裁何如傳曰原任大臣處亦爲問議而在外大臣則上來時一體問議更爲草記可也
정조 21년
李海愚以兵曹言啓曰今十月二十一日武臣賓廳講書時都摠府經歷趙通鑑第一卷不通依定式推考警責何如傳曰允
정조 21년
李海愚以訓鍊都監言啓曰本局哨官李東郁身病甚重勢難察任改差何如傳曰允
정조 21년
尹光顔以義禁府言啓曰尙州牧使金在淳善山府使尹文東等拿問處之事傳旨啓下矣金在淳尹文東俱在任所云依例發遣府羅將竝拿來何如傳曰待捧糴後更拿可也
정조 21년
刑曹啓目粘連祥原郡殺獄罪人嚴禾包里獄事中所論打牛之石轉及於人其力不甚猛則何以驚牛而又至傷人乎所打之石不中牛而撗中於人則牛無可驚之事人無被觸之理云者揆以事情果不矛盾逐條論刑誠有意見前日之許多疑端卽此而漸覺釋然獄體至重以臣愚見不敢輕議傅生上裁何如判付啓依允爲旀繡啓曹讞皆屬於傅生邊則邦家於此豈有別見乎嚴禾包里減死勘律爲良如敎
정조 21년
吏曹參議蔡弘遠疏曰伏以臣之出膺銓部之命豈臣所樂爲哉臣之闔門食息都是我殿下生成陶鑄之澤則況臣以臣父之子安敢自有其身違傲殿下之命乎以故笑罵從他笑罵每奉恩除翺翔仕進間或承乏行政者有之醜拙之露凡幾遭矣人言之來理必無幸果然趙秀民之疏出而以臺選之不愜物議有當該銓官譴責之請臣滿心慙悚更何言乎臣於向者猥參政席因金熙周諫院新通判堂以爲單通恐如何韓始裕與之竝擬則似穩好矣臣旣不識始裕面目又不識其門閥問之曰果何如人也判堂盛稱之不已臣則坐而見之而已其時事實如此則此與單通有異而第念臣以銓官爲名無所別白可否於臺選之際致此臺閣請譴之語莫非臣倥侗瞶劣之致從今以後尤安以銓官自處晏然承膺於開政之命乎玆於召牌之下不敢進身冒陳衷懇伏乞聖慈亟命削臣所帶之職以謝臺議以安賤分千萬幸甚臣無任云云省疏具悉爾其勿辭察職
정조 21년
丁巳十月二十三日辰時上御誠正閣諸承旨持公事入侍時行左承旨李集斗行右承旨李益運左副承旨李海愚右副承旨尹光顔假注書吳泰曾李弘謙記注官金良倜記事官承膺祚檢校待敎沈象奎以次進伏訖益運讀奏平安監司朴宗甲啓本三登縣反庫事海愚讀奏黃海監司李義駿啓本谷山府中軍李光沃自辟令該曹付標施行事光顔讀奏忠淸監司韓用和啓本忠州牧爲奴罪人林鳳休物故事忠淸監司韓用和啓本殺獄罪人同推事上命分書判付訖上曰成均館官員以食堂額數事曾有所懷而百數定式自是先朝受敎則添額非所可論矣此意使之知悉可也命書傳敎曰知申之連日不爲仕進處義過矣行都承旨趙鎭寬從重推考卽爲牌招察任仍命退諸臣以次退出
정조 21년
丁巳十月二十三日辰時上御重熙堂右副承旨入侍時右副承旨尹光顔假注書李弘謙記注官金良倜記事官承膺祚以次進伏訖上曰左傳印役今月內當竣役乎光顔曰卷帙浩多今月內似未可告訖矣上曰承旨日詣鑄字所以爲斯速訖役之地可也仍命退承史以次退出
정조 21년
丁巳十月二十三日未時上御便殿右副承旨入侍時右副承旨李海愚假注書李弘謙記注官金良倜記事官承膺祚二提學沈煥之檢校直提學李晩秀以次進伏訖煥之曰近日日寒猝緊聖體若何上曰近間有痰滯之漸矣自數日差勝矣煥之曰王大妃殿氣候何如上曰一樣矣煥之曰惠慶宮氣候何如上曰一樣矣上曰蔚山府使當陪御筆下往而其當納藥蔘以首醫之病不進不得捧納云明日提調與次醫入來捧蔘後卽爲下送之意言于內局可也命書榻敎曰吏曹參議批下牌招察任又命書傳敎曰抄啓文臣金處巖再試連魁五次劃㝡多豈比於連三次乎尙在角帶可謂沈屈之甚者特爲陞六仍命退諸臣以次退出
정조 21년
行都承旨趙鎭寬病行左承旨李集斗坐直行右承旨李益運坐左副承旨李勉兢坐右副承旨李相璜坐同副承旨尹光顔坐直注書二員未差假注書吳泰曾仕李弘謙仕直事變假注書宋應圭仕
정조 21년
李集斗啓曰明日再明日翼陵忌辰祭齋戒正日相値視事頉稟之意敢啓傳曰知道
정조 21년
尹光顔啓曰大司憲李城輔執義申禹相掌令吳翰源在外申絢持平鄭魯榮傳旨未下崔履亨未肅拜監察茶時之意敢啓傳曰知道
정조 21년
以都承旨趙鎭寬再牌不進推考傳旨傳于尹光顔曰再違召命尤過矣更爲牌招
정조 21년
以大司諫金達淳掌令申絢持平鄭魯榮牌不進罷職傳旨傳于尹光顔曰只推
정조 21년
以平安道按査御史呂駿永狀啓平壤府許旭海獄事査實馳啓令該曹稟處事判府內啓下刑曹爲旀査牒道狀曹啓之外繡衣按査之說又若此此獄之不可一味訊推可謂大同之論許旭海身段付之道臣酌處爲良如敎
정조 21년
李勉兢以備邊司言啓曰卽見慶尙監司李亨元狀啓則以爲本道幅圓之廣大田結之浩多甲於諸道而已自判歉之初分遣褊裨多發耳目逐邑檢覈而事目頒下之後又卽關飭州縣面對守宰參互聞覩往復較挈一査再査旣櫛又櫛一道災摠之夥多乃至爲二萬六千九百二十八結七十九負三束矣近歲歉荒無如壬子甲寅而壬子元俵爲八千三百結而合加俵爲四萬八千四百結甲寅元俵爲四千八百結而合加俵爲三萬六千二百結以若今歲災形方諸上項兩年則雖似不至如壬子要當伯仲於甲寅今此事目元俵六千二百八十二結外二萬六百四十六結七十九負三束特許準劃事請令廟堂稟旨施行矣本道畓摠比湖南雖少今年災形較湖南頗甚劃災之政尤當加意元俵災六千二百八十二結外加劃一萬五千七百十八結以準二萬二千結之數則視諸所請略有裁減而論以元摠極爲優厚若果一一下究可無白徵之冤以此意嚴飭分付何如傳曰允
정조 21년
李勉兢以備邊司言啓曰外方徵債防塞時京司一體擧行而年分回啓後自本司草記知委事因特敎定式矣今年外方徵債旣已限明秋防塞京司徵債亦爲一體防塞之意分付法司何如傳曰允
정조 21년
尹光顔以義禁府言啓曰觀此黃海監司李義駿啓本則以爲永屬官奴雖與編配有間今此冬金旣是爲奴罪人則該縣令之不由營門擅自許由者極爲駭然罪人檢驗何等審愼而楊州牧使旣已行檢而屍帳不爲印送只捧屍親之招而切隣等處不爲取招者格例所在亦爲疎率新溪縣令金健柱楊州牧使吳鼎源罪狀令該曹稟處云矣今此新溪縣爲奴罪人冬金旣是逆家之奴屬則關係何如而該縣令之擅自給暇來接其妻家仍以物故於畿邑者已極驚駭該牧使之初不摘發還送任其掩留及其物故非但行檢之不能具格屍帳之不爲印送大違格例亦關後弊新溪縣令金健柱楊州牧使吳鼎源俱在任所依例發遣府書吏羅將竝拿來後照法勘處雖以道臣言之守令請罪之啓不請攸司誤以該曹稟處者事涉不審當該道臣推考何如傳曰允
정조 21년
刑曹啓目粘連平安道龜城府殺獄罪人金大奉獄事段此獄肯綮實不外此依前訊推期於輸款之意分付道臣何如判付啓兩說皆似然從違於道啓曹啓間何如爲可乎問于大臣更爲指一回啓爲良如敎
정조 21년
掌令吳翰源疏曰伏以臣以螻蟻至微之蹤荷天地至大之恩骨而復肉鬼而爲人收魂坑穽之餘廁跡臺省之間幾番恩點輒下前望每奉華誥闔門涕淚而情踪之感祝惶愧交切于中官以諫名尤何敢自居益犯縱恣之誅而恩造罔極報效無階只懷緘默之戒反爲辜負之歸則是尤所大懼也洪惟我聖上臨御卄載治隆化洽雨露所潤肖翹咸遂日月所臨魑魅莫遁而其奈俗弊已痼民志不壹賢邪淑慝猶多未辨幸有一二言事之臣志切慷慨反被譴斥諫臺憲僚相繼請宥而獨靳曠蕩之典責諭之批至歸之於讒誣之科臣適忝言地粗效有懷無隱之義草草數語續陳卞明之說而第緣誠淺辭拙不能仰格聰聽致勤嚴敎自速罪戾刊名薄罰有不足以贖其萬一杜門屛息泣訟愆尤曾未多月遽伏奉蕩滌收錄之命柏府之華銜如舊一除再叨恩旨聯翩召命繼降驚惶震懾莫知所以容措仍又伏見傳敎之頒下朝紙者雲臺有報聖心警惕減却常膳反躬求助之誠意藹溢於辭旨之外愚夫愚婦莫不矯首感誦當此側修虛佇昌言日進之時如臣鄙劣庸瑣不宜忝冒於僨誤之地而且臣情理又有所萬萬焦迫者臣之偏母今年八十有二見方將在臣兄楊州任所而自來癃殘之形雖在小安之時實有奄奄難保之慮而近因日氣猝寒素患痰癖之疾一倍添劇飮啖全却藥餌無效種種諸症無非危劇臣方來往病側晝宵扶將方寸煼灼目下情理萬無一刻離捨之望玆敢冒萬死哀籲伏乞天地父母俯賜矜諒亟命鐫削臣所帶職名以安微分以便救護千萬幸甚臣無任云云省疏具悉爾其勿辭俟小間上來察職
정조 21년
丁巳十月二十四日辰時上御誠正閣諸承旨持公事入侍時行左承旨李集斗行右承旨李益運左副承旨李相璜右副承旨李海愚同副承旨尹光顔假注書吳泰曾李弘謙記注官金良倜記事官承膺祚檢校待敎沈象奎以次進伏訖海愚讀奏黃海監司李義駿狀啓右副承旨李肇源上來時給馬有旨祗受事益運讀奏江原監司徐有防狀啓民家燒燼恤典題給事上命分書判付訖上曰昨日崔履亨上疏句語果改呈乎雖使改呈而名曰臺疏旣呈之後更爲刪改似果難矣益運曰臺臣疏語如或不槪於聖意則罪之猶可而使之改之恐非廣言路之規矣上曰一事迭彈其亦俗習則今此臺臣之又復循襲其可如例賜批乎益運曰雖以涉禁一事言之亦欠來言之道且況某事某事之書揭臺壁少無損益於本事而只是防人之口矣方今亞歲不遠百度維新克祛禁令諸條以爲可言則言之不可則停止夫然則其所辨別淑慝反有勝於輕重大小之囫圇無分矣上曰此固不得已之擧而爲臺臣者能知可言而言則初何必設禁爲哉仍命書傳敎曰一事迭發之俗習必欲丕改才以申復臺閣舊規之意書于臺廳之壁此非輕臺閣實出於尊臺閣之意也此臺臣之疏請反汗此擧旣未之深量而疏中且有涉於揭壁飭敎之句語言疏自言疏飭敎自飭敎使之只改當改處待改呈欲爲賜批以爲竝行不悖之道而成命已至經宿尙無皁白殊甚未安當該臺臣遞差益運曰向日持平吳翰源疏方留在啓板前有將爲賜批之敎矣上命書批答光顔曰啓覆例於陽至前擇日擧行而今因三公不備不得如例擇日故敢此仰達矣上曰依爲之出擧條敎光顔曰左傳看準能無差誤之慮否割付時苟或不能詳準而及其粧䌙後如有差爽處則豈成說乎大抵前輩作事多周詳後輩作事多闊略今雖十分詳密猶不及於前輩承旨須與諸監董各持一二卷數三次輪看無或有一字誤謬可也仍命退諸臣以次退出
정조 21년
丁巳十月二十四日辰時上御重熙堂右副承旨入侍時右副承旨李海愚假注書吳泰曾記注官金良倜記事官承膺祚以次進伏訖上命書傳敎曰右副承旨許遞前望單子入之待下批牌招察任上曰李勉兢近則病差云乎海愚曰聞已差健矣命退承史以次退出
정조 21년
行都承旨趙鎭寬牌不進行左承旨李益運坐直右承旨李勉兢奉命出去左副承旨李魯述在外右副承旨李泰永坐直同副承旨魚用謙在外注書二員未差假注書吳泰曾仕李弘謙仕直事變假注書宋應圭仕
정조 21년
藥房提調金載瓚行左承旨李集斗啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 21년
李益運以內醫院提調意啓曰副提調趙鎭寬謂有身病今日問安不爲仕進卽爲牌招何如傳曰竝與知申本任不爲行公豈不太過乎令政院以本職牌招可也
정조 21년
李勉兢啓曰大司憲李城輔執義申禹相掌令吳翰源在外申絢持平鄭魯榮未肅拜一員未差監察茶時之意敢啓傳曰知道
정조 21년
李勉兢啓曰備邊司郞廳來言今日賓廳日次而國忌齋戒相値不得來會云矣敢啓傳曰知道
정조 21년
李益運啓曰漢城右尹韓用龜除拜後過三日不爲出肅事甚未安依定式推考警責仍卽牌招察任何如傳曰允
정조 21년
傳于李集斗曰傳香承旨奉審摘奸以來
정조 21년
傳于李益運曰左傳印役行將告竣而先印本校役相妨印所進去舊抄啓文臣時帶承宣者竝許遞仍令該曹口傳付軍職其代前望單子入之待下批牌招
정조 21년
承旨前望單子入之李魯述李泰永魚用謙落點
정조 21년
李益運啓曰新除授左副承旨李魯述時在京畿驪州地同副承旨魚用謙時在龍仁地竝斯速乘馹上來事下諭何如傳曰允
정조 21년
傳于李益運曰在外戶曹參判許遞前望單子入之
정조 21년
戶曹參判前望單子入之李集斗落點
정조 21년
兵曹口傳政事行副護軍李相璜尹光顔
정조 21년
李勉兢以兵曹言啓曰來十一月十二月當上番騎兵二百四十六名依定式本曹點考後仍令該曹襦衣題給之意敢啓傳曰知道
정조 21년
李勉兢以禁衛營言啓曰依下敎新營入直騎士金振瑞處木綿一疋去核二斤考例以給之意敢啓傳曰知道
정조 21년
丁巳十月二十五日辰時上御重熙堂右承旨入侍時行右承旨李益運假注書吳泰曾記注官金良倜記事官承膺祚以次進伏訖上曰藥房提調使之入于政院以西北別貿蔘果得一一公穀會減事行關兩道之意申飭可也命退承史以次退出
정조 21년
丁巳十月二十五日申時上御重熙堂坐直承旨入侍時右承旨李勉兢假注書李弘謙記注官金良倜記事官承膺祚以次進伏訖上曰奉審承旨進去時以局內諸陵一體奉審之意下敎而司謁不爲詳傳承宣亦不微稟而今於翼陵弘陵兩陵只爲奉審云當該承旨事誠極駭然矣仍命書傳敎曰今日奉審下敎司謁雖錯傳局內諸陵豈可不爲奉審乎弘陵在局外而旣命同爲奉審則弘陵局內陵寢亦不奉審云聞甚悚然承宣之不爲微稟又不先奉審後來奏者節節溺職當該承旨罷職司謁之莫重下敎錯傳者甚爲駭痛過齋後當重治出付攸司嚴囚事分付坐直承旨依朝下下敎進去奉審以來敎勉兢曰承旨今出去畿營待曉進詣今日不爲奉審之局內陵寢奉審後入來可也又敎曰坐直承旨旣奉命出去左承旨牌招入直可也仍命退承史以次退出
정조 21년
行都承旨徐邁修未肅拜行左承旨洪義榮坐行右承旨李益運坐左副承旨李勉兢坐直右副承旨李泰永坐直同副承旨尹光普在外注書二員未差假注書吳泰曾仕李弘謙仕直事變假注書宋應圭仕
정조 21년
李勉兢啓曰明日冬至望闕禮習儀相値視事頉稟之意敢啓傳曰知道
정조 21년
傳于李益運曰戶房承旨入侍
정조 21년
李勉兢啓曰明日冬至望闕禮習儀時兩司當爲進參除在外疏批未下傳旨未下未署經外未肅拜人員竝待開門牌招何如傳曰允
정조 21년
傳于李泰永曰今聞亞銓以受薦往左相家而以病不薦云更爲受來事分付銓曹
정조 21년
有政吏批判書宋煥箕在外未肅拜參判李敬一進參議未差右副承旨李泰永進啓曰判書宋煥箕在外未肅拜參議未差小臣獨政未安何以爲之敢稟傳曰仍爲之以徐邁修洪義榮尹光普爲承旨閔致載爲持平李鎭復爲戶曹參判徐宗和柳彦宗爲昭顯墓守衛官故郡守趙垕贈兵參例兼通德郞鳳陽左承旨以上同知趙光鉉兩代兵批無政事
정조 21년
李泰永啓曰新除授同副承旨尹光普時在忠淸道尼城地斯速乘馹上來事下諭何如傳曰允
정조 21년
李勉兢以都摠言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 21년
李勉兢以壯勇營言啓曰本營鄕軍等私獵於加平地矣小豹一頭捉得封進而捉虎軍姓名別單書入之意敢啓傳曰知道
정조 21년
李勉兢以訓鍊都監言啓曰新造旗麾祭今十月二十八日子時放砲大吹打設行於三淸洞之意敢啓傳曰知道
정조 21년
李勉兢以禁衛營言啓曰來十一月當九番右部左司屬全羅道五哨軍兵逢點實數五百十七名已爲點閱整齊來十一月初一日與弘化門集賢門建陽門銅龍門入直與把守御營廳鄕軍竝待標信替直而前已集賢門出來新營入直把摠及該哨官領率替代輪回入直新營南別營火藥庫依前分排入直之意敢啓傳曰知道
정조 21년
李勉兢以禁衛營言啓曰來戊午正月當九番右部中司屬全羅道五哨軍兵來十二月二十五日京中逢點依例準二朔立番而依前定奪每哨以一百名磨鍊其餘一百三十五名竝資保收布上送之意本道監兵使處預爲知委何如傳曰允
정조 21년
李勉兢以御營廳言啓曰本廳來十一月十二月兩朔應立右部右司屬忠淸左道五哨軍兵五百十七名今已逢點整齊矣十一月初一日與中司軍兵替代立番後舊軍放送之意敢啓傳曰知道
정조 21년
李勉兢以御營廳言啓曰本廳來戊午正月二月兩朔應立右部後司屬江原道五哨軍兵十二月二十五日京中逢點正月初一日與右司軍兵當爲替代立番而依定奪每哨以一百名磨鍊後其餘一百三十五名竝資保收布上送事本道監司處措辭知會之意敢啓傳曰知道
정조 21년
修撰李羲甲疏曰伏以史館相避法意莫嚴而臣父承政院右副承旨臣泰永旣兼春秋館修撰官之銜臣之所帶記事官則在法當遞玆敢援例陳章仰瀆崇嚴伏乞聖慈俯賜鑑諒亟遞臣春秋兼銜以存公格以安私分千萬幸甚臣無任云云答曰省疏具悉疏辭下該曹稟處
정조 21년
丁巳十月二十六日辰時上御重熙堂戶房承旨入侍時行左承旨李益運假注書李弘謙記注官金良倜記事官承膺祚以次進伏訖上命書榻敎曰政官牌招聞政又命書榻敎曰在外承旨許遞今日政差出待下批牌招又命書傳敎曰兵判處義過矣知申處義尤過矣一向相持出場無期者亦關事面雖過宜有一番節拍兵曹判書李祖源行都承旨趙鎭寬竝許遞仍命退承史以次退出
정조 21년
丁巳十月二十六日午時上御重熙堂右副承旨入侍時右副承旨李泰永假注書李弘謙記注官金珍恪記事官承膺祚以次進伏訖上曰儀軌諺文冊子合爲一統文字而凡例爲難矣承旨曾已取見否泰永曰臣姑未見故不知凡例之如何爲好矣上曰此在儀軌廳第見之也上曰奉審承旨入來乎泰永曰入來矣命書傳敎曰奉審承旨入侍賤臣承命出傳與右承旨李勉兢偕入進伏勉兢曰臣敬奉下敎奉審于敬陵昌陵明陵順懷墓局內皆無頉轉至蜂峴奉審亦無頉矣上曰唯仍命退承史以次退出
정조 21년
行都承旨洪明浩牌不進行左承旨李書九坐行右承旨李益運坐直左副承旨李勉兢坐右副承旨李泰永坐直同副承旨金啓洛牌不進注書二員未差假注書吳泰曾仕李弘謙仕直事變假注書宋應圭仕
정조 21년
李勉兢啓曰明日常參經筵取稟傳曰停李益運啓曰來初一日輪對日次矣敢稟傳曰當次人受點後日次來待
정조 21년
李勉兢啓曰大司憲李城輔執義申禹相掌令吳翰源持平閔致載在外掌令申絢持平鄭魯榮牌不進監察茶時之意敢啓傳曰知道
정조 21년
李勉兢啓曰今日冬至望闕禮習儀時憲府則監察代行矣雖無諫官依例行禮之意敢啓傳曰知道
정조 21년
李勉兢啓曰臣勉兢冬至望闕禮習儀進去下直之意敢啓傳曰知道
정조 21년
傳于李益運曰咸鏡道別貿人蔘爲殿宮湯劇所重也雖無兩重其中錢重多者採納人令道臣施賞而其外亦皆優爲給價俾知爲所重如是下敎之後採納者若或虛實相混道臣守令其可曰知所重乎以此意令內局嚴飭
정조 21년
傳于李益運曰詞訟劇任當寒似難逐日行公京兆堂上中年老人許遞令該曹口傳差出待下批牌招
정조 21년
吏曹口傳政事以金履翼爲漢城左尹
정조 21년
傳于李泰永曰未肅拜及懸頉摠管許遞前望單子入之待下批牌招察任
정조 21년
摠管前望單子入之都摠管金思穆副摠管權裕李燁落點
정조 21년
以都承旨趙鎭寬牌不進推考傳旨傳于李泰永曰傳旨勿施前牌嚴飭違牌勿捧傳旨
정조 21년
李益運啓曰兵曹判書李祖源牌不進推考傳旨今方捧入而命召傳授一時爲急如是違牌事甚未安更卽牌招何如傳曰允
정조 21년
李益運啓曰兵曹判書李祖源再牌不進推考傳旨今方捧入而命召傳授一時爲急如是違牌不卽承膺極爲未安所當更請牌招而係是一日三牌何以爲之敢稟傳曰仍以前牌嚴飭使之卽爲受符
정조 21년
以大司諫金達淳掌令申絢持平鄭魯榮牌不進罷職傳旨傳于李泰永曰只推
정조 21년
承旨前望單子入之洪明浩李書九金啓洛落點
정조 21년
以同副承旨金啓洛牌不進罷職傳旨傳于李勉兢曰只推
정조 21년
以全羅監司李得臣啓本光陽前縣監韓師鎭勒買奴婢委折査實馳啓事傳于李泰永曰前供呑吐之數名吐實於更推則今又更推又不知吐出幾許名前此査啓之不爲用心可知卿是待勘之人則姑非薄勘可勘者姑無論査官等待畢捧糴捧現告狀聞此狀啓還下送卿仍與前査官更爲詳覈以聞事回諭
정조 21년
李勉兢以御營廳言啓曰弘化門銅龍門集賢門建陽門入直本廳鄕軍以禁衛營新番鄕軍替代事自該營草記蒙允矣來十一月初一日與禁衛軍替代集春營入直訓局軍亦以本廳鄕軍將官率領替代入直而竝待標信擧行集賢門入直把摠依前移直於東營之意敢啓傳曰知道
정조 21년
李勉兢以訓鍊都監言啓曰集春營入直本局軍依前以鄕軍替代事自御營廳草記矣集春營軍五十名來十一月初一日與御營廳鄕軍待標信替代出直之意敢啓傳曰知道
정조 21년
吏曹啓目粘連觀此弘文館修撰李羲甲上疏則以爲臣父承政院右副承旨臣泰永旣兼春秋館修撰官之銜臣之所帶記事官在法當遞亟遞臣春秋兼銜亦爲白臥乎所相避之法在下當遞李羲甲兼帶春秋館記事官之任今姑減下何如判付啓依允
정조 21년
禁府啓目楊州牧使吳鼎源原情云云問目內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓與新溪倅有輕重之別此時守令不可滯囚以公罪區別功議勘放使之今日內還官爲良如敎
정조 21년
刑曹啓目粘連罪人金有澤各別嚴刑期於得情何如判付啓今聞前三堂之言金熙明之外干連滯囚者多人云今日開坐時區別正犯外皆決放爲旀正犯段加刑得情爲良如敎
정조 21년
刑曹啓目粘連殺獄罪人金大奉獄事大抵此獄實因專在於耳孔腰眼而語其要害則俱係速死之處則固無淺深之別是白乎所耳觸隱曲難知而自觸之說終涉粧撰腰打形著易見而輕打之供渠旣自服則依前訊推是白乎矣今玆大臣之議以腰眼痕損歸之不足致命之科耳孔觸傷屬諸誤觸自觸之間斷以惟輕之論則臣等愚淺之見有不敢自信上裁何如判付啓依大臣議大奉身施以惟輕之典事分付道臣爲良如敎
정조 21년
行都承旨徐邁修疏曰伏以臣向叨銓任豈有一分堪承之望而適因長僚之在外黽勉冒膺前後行政非止一再而素昧銓格副急排擬觸事生疣無往非罪早晩譴罰臣所自料乃於十窠廢置之由査實草記也而當首陳臣身襲謬之失仰請處分而成命之下急於擧行未及泝考草草修啓辭未別白跡涉漫漶有若同罪而圖免者然論其辜犯合被大何而聖度天大薄罷旋敍恩除繼降臣聞命惝怳莫省措躬之所也揆分揣義固當竭蹶而終不可以乍蒙未勘有所自恕玆敢略入文字仰瀆崇嚴伏乞聖明諒臣微懇亟削臣所叨之職仍勘臣當勘之罪以肅朝綱以安微分臣無任云云踏啓字
정조 21년
黃海監司李義駿疏曰伏以無似賤臣百無一能猥蒙剪拂之殊恩濫叨方面之重寄莅任以來歲輪未周而旱澇告災民憂多端仰念宵旰之勞思效塵刹之報惟其才乏綜理智欠斟量觸處憒憒瘡疣百出畢竟僨誤固所自料而前因軍布代捧之請後以災結濫報之事荐被廟堂之糾責屢承問備之嚴命臣之不職於是乎益著矣雖幸聖度包容隨處曲貸而在臣自處之道固當引義辭避以待能者而抑臣以整理穀事屛息泥首方在俟勘中陳章蘄免猶有所未敢則又何敢出氣論事以重瀆撓之罪哉第伏念災結一事係是一道民隱臣旣一日在職則當效一日之責故玆敢冒萬死以畢前說之未了者焉夫廟堂回啓於臣所加請者剋減其三分之二而竝不給田災其所剋減者只就本道畓摠較量分數以臣所請爲恰過四分之一而疑其太濫揆以一道事情則有似然而實不然者蓋道內田摠爲六萬七百三結零畓摠爲一萬六千八百二十四結零合田畓摠爲七萬七千五百二十七結零而今年請災畓則三千六百三十餘結田爲二百十八結零都合不過三千八百五十七結零數則較諸全摠僅爲二十分之一而以畓災比畓摠則幾爲五分之一以田災比田摠則亦爲三百分之一今也混擧田畓災以爲恰過四分之一其於分數之際似或失勘而然也大抵本道穡事田穀僅爲穴農而畓穀未免歉荒穴農云者豐歉參半之稱歉荒云者災傷過半之名只就畓災言之雖以四分一不足爲過而況五分之一乎且回啓中以農形狀本水災淺深爲參證之端而今以戶曹事目災啓下關文觀之其所分等以海西置諸六道之下而至與嶺南較其優劣則其爲通朝之公論可知矣廟堂之若是減剋者似以沿路農形田勝於畓混稱爲免歉至有此擧而顧其事實則畓穀之失稔揆以古典已爲一穀之不升而無論田與畓始病於旱中損於蟲終壞於水災則旱蟲之竝爲通患水災之幾半一道又非但二穀之不升而已今以如干稍實邑田穀之爲穴農竝減其一道之畓災不亦冤乎凡事遙度不如近聞近聞不如親見擧一道言之其水田多處最是白川延安海州安岳載寧信川等邑巡路則臣所目擊者僻處則遣裨校摘奸者其有水根處絶少而擧多乾畓初以旱災未付居半而晩移晩付未及成實又爲水災所壞太半腐傷臣所請災者減之又減而特擧全災故不過五分之一而若統以計之其所被災者實爲過半此臣所以謂歉荒者是已雖以田災言之其不給災者以其一年兩根耕故耳海西所尙則黍粟木綿此等處不過一番耕作而已以此之故他道之給綿災乃不恒有之事而本道之竝給田災已例斑斑而臣於當初不請綿災者以其通一道大無之時雖優數給災徒損經費而未足爲實惠故只請軍布之代捧者亶出於惜經費務實惠之意而旣準旋防彼此不及若非我聖上拔例分等之特敎則災民幾無所措手足此實臣罪固已噬臍莫及而今以不請綿災之故竝與其災邑之成川浦落堆沙積石永無田形者而不爲給災則向日慰諭之擧有始無終而其實惠之未究豈特如不給綿災而止哉廟堂之靳持非嫌其多慮其爲來頭永災而有此防塞之擧也以臣區區愚見有大不然者蓋十邑被災幾半一道此實無前之水災及臣巡審之後復自朝廷至遣繡衣處處摘奸邑邑慰諭而莫重還布或停或蠲德音所被飢者如得食寒者如挾纊擧欣欣然擧手攢祝曰被災之初恤隱已如此吾屬可以無憂矣今也不但減削畓災竝與田災而一切防塞小民無知易動難曉若聞此行會則顒望之餘必曰堆沙積石永無田形之已入摘奸而至於啓聞者猶爲白徵雖欲改墾必不待限年而徵稅是則非但道臣欺我御史亦欺我將誰恃誰控必至散而之四之境起墾一事將誰與經紀乎從此朝廷雖下金石之令民將不信而必有莫可制服之患其所憂慮豈但爲被災十邑而止哉大凡處事之方莫先於分數明所謂分數明者不失其大小輕重之倫而有目前之分數有來頭之分數目前之分數近而易見來頭之分數遠而難知臣之分等狀啓非但擧一道而量其分數也以朝紙所出者觀之嶺南比本道殆有甚焉而湖南亦不可謂登稔則國家經費亦恐有難繼之患故於列邑執災之時或關或書屢度戒飭再三點退專以精約爲主比諸當初所報減却千餘結至於田災則一年災傷初不擧論而只抄永無田形者欲其從實無隱以爲來頭改墾時憑考之資而亦欲其陳頉者漸次代墾期於準摠今若不許給災則其勢必至於憑虛責實而面徵里徵歲歲年年遂成痼弊其所矜憫者非但目今民情而已矯救蘇革之方亦無所施其於大小輕重之分得失果何如哉臣於今番災政多般廉探則無論某邑以執災之太略民怨藉藉無邑不然此豈守宰之失哉實由臣操切之太過而廟堂則反疑其太濫噫臣之所以藉手事君者不過勿欺二字而始則以過惜公費不見信於民終以分數太濫又見疑於廟堂彷徨踧踖無處控訴臣之情事吁亦蹙矣雖然臣之一身固不足恤若以民情言之有大可哀者始因旱災而怨咨中因蟲損而怨咨終因水患而怨咨當臣巡審之行繡衣慰諭之路至於哀鳴不已惟冀上達天聰此卽窮則呼天疾痛則呼父母之意而其所給災者不復按例而較歲於臣減削之中又從以減削之比諸甲寅乙卯中歲給災之摠數太半不及則其不均之患向隅之歎當復如何哉此莫非臣人微言輕不見孚於廟堂之致尙誰咎哉凡此所陳者近於張皇分疏有若自是己見者然其實爲國事也爲民隱也譬如兩人共推車或彼或此者惟審其可行之道而始雖參差卒乃同歸故曰可曰否自是朝廷之美事非敢以藩臣抗衡廟堂而然也實出於萬不獲已求無孤委畀之至意而已況臣受恩愈深感激彌切辭陛之日旣以盡心二字丁寧質言於君父之前今若怵分畏罪囁嚅趑趄不以實陳則其於目下已不免負君之罪臣豈忍爲此哉玆敢瀆冒崇嚴復此陳請伏乞聖慈俯垂鑑燭未準下二千結特命劃下俾蒙一道之實惠仍治臣瀆撓之罪以肅朝綱以安私分千萬幸甚臣無任云云答曰省疏具悉觀於卿疏可以知卿本意係是民事不可緩許令廟堂草記稟處卿其勿辭察任
정조 21년
持平崔履亨上疏未下批答省疏具悉
정조 21년
丁巳十月二十七日辰時上御誠正閣諸承旨持公事入侍時行左承旨洪義榮行右承旨李益運右副承旨李泰永假注書吳泰曾李弘謙記注官金珍恪記事官承膺祚檢校待敎沈象奎以次進伏訖義榮讀奏咸鏡監司李鼎運狀啓都事金載一到任事益運讀奏慶尙監司李亨元狀啓渰燒死人恤典題給事泰永讀奏咸鏡監司李鼎運啓本罪人奴尙得利城縣到配事上命分書判付訖上曰楊牧吳鼎源捧供何至今不爲乎益運曰間値齋日不爲開坐矣上曰日寒如此今日內捧供之意分付可也命書傳敎曰臺臣崔履亨疏中前持平朴載德之非理出禁一事請勘之律名頗不歇前此以此等之弊隨現嚴繩果何如則雖曰鄕人見欺於京司奸吏輩而其爲不察則無以逃其責罷職作奸之下吏令該曹嚴刑照律草記橫罹人亦令一體平決俾無一夫不獲之難事分付該曹又命書傳敎曰日前持平崔履亨疏雖與涉禁有異以矯俗之意使之刪句改呈而因其遲滯雖已處分更思出場不在於遞職與否名以臺疏則旣非涉禁而一向督改似有關於後弊承宣之說好矣其疏還入批答以省疏具悉令該房書頒又命書傳敎曰莫壞者廉防處義雖過分數俾之一伸者出於兩便之意前兵曹判書李祖源行都承旨趙鎭寬竝仍任前職牌招兵判則傳授命召仍命退諸臣以次退出
정조 21년
丁巳十月二十七日申時上御重熙堂坐直承旨入侍時行右承旨李益運假注書吳泰曾記注官金珍恪記事官承膺祚以次進伏訖上命書傳敎曰未及照檢矣都承旨左承旨許遞在外承旨亦爲許遞前望單子入之待下批牌招察任命退承史以次退出
정조 21년
行都承旨洪明浩病行左承旨李書九坐直行右承旨李益運坐左副承旨李勉兢坐右副承旨李泰永坐同副承旨金啓洛坐直注書二員未差假注書吳泰曾仕李弘謙仕直事變假住書宋應圭仕
정조 21년
李勉兢啓曰禁衛營將官來言今日本營軍兵日次私習云矣敢啓傳曰知道
정조 21년
李勉兢啓曰大司憲李城輔執義申禹相掌令吳翰源在外掌令申絢持平閔致載牌招啓辭未下持平一員未差監察茶時之意敢啓傳曰知道
정조 21년
傳于李勉兢曰軍士房承旨入侍
정조 21년
傳于李勉兢曰按査御史留待
정조 21년
李書九啓曰同副承旨金啓洛疏批已下卽爲牌招何如傳曰允
정조 21년
傳于李勉兢曰故忠臣鄭運祀孫尋訪於湖南特付內乘祿使之肄射已有年今日冬等試射時召試四中追念乃祖之忠義雖一中何惜一第乎李忠武之所以爲忠武卽伊人之功也烈哉對語凜乎劍銘今見其後之入格倍激曠感內乘鄭繼周直赴殿試令御將優給糧資下送仍令廟堂分付道臣給遊街之需使之歸詑鄕里俾遠人知尙忠之政當連書傳于李勉兢曰義士贈參議張厚健義州人也後烈終美與崔義士爲齊稱張之後孫兩人分屬禁御兩營使之肄射而歲將暮春秋無地可讀今日適因春秋左氏傳印進事念及於義士召試兩人於帳殿一人柳葉箭貫邊一入邊二又俱中於小布各爲三矢其間成就甚可尙御營廳別軍官張胤祚禁衛營別軍官張啇說竝直赴殿試令禁御兩將給糧下送本土仍令帥臣給遊街之需依內乘鄭繼周例事令廟堂分付該道
정조 21년
李勉兢以備邊司言啓曰黃海監司李義駿上疏批旨內觀於卿疏可以知卿本意係是民事不可緩許令廟堂草記稟處事命下矣取見其疏本則以爲道內田畓摠爲七萬七千五百二十七結零而今年請災畓則三千六百三十餘結田爲二百十八結零混擧田畓災以爲恰過四分一只就畓災言之雖以四分一不足爲過而況五分一乎廟堂則反疑其太濫又從以減削之比諸甲寅乙卯給災之摠數太半不及其不均之患向隅之歎當復如何哉未準下二千結特命劃下爲辭矣諸道給災只擧畓摠而海西綿田之災雖曰法典外此田災之請係是常例之外則四分一云云卽以其所請災結較諸畓摠而擧其大數也今欲以四分一五分一分屬於田災畓災分合之間者蓋出急於加請之意而不必切切於此論以大體災形淺深自有領略當初減劃亦出裁量道臣之必欲準請有此疏陳者誠甚未安而其中田災二百十八結零旣以漸次代墾期於準充爲言姑以寧失之意特爲劃給畓災加劃一款置之何如傳曰允卿曰有領略其在敬禮之義不可不從而有面詢者再明日次對待朝來會可也
정조 21년
金啓洛啓曰明日次對兩司當爲進參除在外傳旨未下疏批未下未署經外未肅拜人員竝待開門牌招何如傳曰傳旨未下者只推未署經者使之除署經行公一體牌招
정조 21년
金啓洛以壯勇營言啓曰本營高陽鄕武士下番試射放時優等人別單及入格人賞格別單書入之意敢啓傳曰知道
정조 21년
金啓洛以壯勇營言啓曰本營鄕軍等私獵於果川地矣大虎一頭捉得封進而捉虎軍姓名別單書入之意敢啓傳曰知道
정조 21년
同副承旨金啓洛疏曰伏以臣庸愚譾劣最居人下而自在講製之班偏蒙陶鎔之眷學未通方而敎誨如慈父世所寡與而庇覆若旻天通籍十五年一毛一髮皆我殿下賜也伏況臣父所被聖恩河海莫量而眷顧之渥到老冞隆每自筵退輒誦恩言聚首攢祝感祝而涕所以訓誡而勉勵之者惟在於隨事殫竭以爲一半分塵刹之報而無奈臣疎闇之性觸處生疣至於今番掌試之事而臣之罪益著矣臣於伊日承命也旣伏奉提飭之聖敎果以過三時後待呼呈納券之意先已榜示繼又面諭則諸生亦皆仰遵朝令如期呈券臣之淺見妄以爲三時之限緩而不迫蓄銳伺發之士足可以各盡其才且念呼呈之規旣禁早呈之弊則不必更於呼呈之券捨早而取晩故千張之內入格者果多而四百張後入格之數亦不下四百張之前則諫疏所謂四百張內盡出之說無或傳者誤耶入格字號錄在諸僚臣焉敢誣也然而苟使臣果有裁鑑之明而能無遺珠之歎則人之爲言寧有是哉規責之來惟當拜而受之若臣之所俯仰慙悚者我聖上以科弊事前後飭敎果何如而如臣無似猥當試役莫效對揚之忱竟歸僨誤之科論厥辜負合被大何而薄勘未幾收敍如舊銀臺除命又下於縮伏訟愆之中而以此情踪不敢厭然趨承冒犯違傲恭竢嚴譴不意恩出曲諒罰止問備且惶且感宜卽祗肅而左右思量終難遽膺玆不得不略控短章仰干崇嚴伏乞聖慈俯垂鑑察亟遞臣所帶之職仍治臣瀆擾之罪以肅朝綱以安私分不勝幸甚臣無任云云省疏具悉爾其勿辭察職
정조 21년
丁未十月二十八日午時上御春塘臺軍士房承旨來待諸臣按査御史入侍時左副承旨李勉兢假注書吳泰曾記注官金良倜記事官承膺祚江華留守申光履按査御史呂駿永以次進伏訖上敎光履曰長寧殿奉審有頉處詳陳可也光履曰今月初十日殿司奉審後以御幀纓子有頉來報故臣卽馳往奉審則八絲纓絡有蠧蝕之痕故恐或犯綃使之背垂於日月屛後矣其後奉審纓垂當屛處又有其痕此必蠧在纓絡之中漸次蝕損之致矣上曰尺量亦在尙衣院使之依此改造好矣上曰尙衣提調使之入來政院親爲監董可也光履曰殿內有事必告事由今番亦當有香祝之陪往矣上曰冬至兼告由可也光履曰臣於外奎章閣前後奉審時細細看審則東西北卓床諸冊子一無蠧損之痕而樻中冊子及簇軸諸件竝皆蠧傷若過數年恐難收拾臣意則樻中所儲別造容入卓子儲在卓上似好故敢此仰達矣上曰依爲之出擧條上敎駿永曰黃海道民事何如而慰諭使狀啓回下後能有實效之及民乎駿永曰年事則被災邑外皆優免歉而四邑民均被蠲恤之澤皆頌恩罔極矣上曰今則已盡安接乎駿永曰幾盡奠居而但決堰諸處有明春補築之擧守令皆以是爲憂矣上曰長連素稱三災不入之地而今年被災何其酷也駿永曰臣曾待罪是邑詳知形便而九月山下無非沃壤今年被災與殷栗無上下矣上曰按査事已覽書啓而究其原出於鄕戰乎駿永曰厥漢性行自來悖戾初意出於戕守而其終似歸於鄕戰今番李宇喆呈狀以爲當初受嗾於玄在默之一百三十餘人竝欲充諸軍役此則專出於鄕戰之意故卽爲嚴刑使道臣決處矣上曰玄在默何至於死乎駿永曰刑訊只用例杖亦不準次而只是不食忿恚而死云矣上曰其外諸獄亦皆得情平決乎駿永曰祥原平壤之獄別無可疑難平之端矣上命退諸臣以次退出
정조 21년
行都承旨李鼎揆在外行左承旨洪仁浩坐直行右承旨李益運緣故出左副承旨李勉兢坐直右副承旨未差同副承旨金啓洛別入直注書二員未差假注書吳泰曾仕直呂東植仕事變假注書宋應圭仕
정조 21년
金啓洛以都摠府言啓曰今日入直內三廳武兼禁軍及軍兵等中日習射請出標信傳曰知道
정조 21년
金啓洛啓曰大司憲李城輔執義申禹相掌令吳翰源在外申絢持平閔致載牌不進一員未差監察茶時之意敢啓傳曰知道
정조 21년
承旨前望單子入之李鼎揆洪仁浩落點
정조 21년
洪仁浩啓曰新除授都承旨李鼎揆時在慶尙道慶州地斯速乘馹上來事下諭何如傳曰允
정조 21년
以次對進不進單子傳于李勉兢曰懸病備堂牌招未付軍職人令該曹口傳付軍職
정조 21년
兵曹口傳政事護軍李書九副護軍李泰永以上竝單付
정조 21년
兵曹口傳政事護軍單趙鎭寬
정조 21년
傳于金啓洛曰左副承旨入侍
정조 21년
傳于洪仁浩曰禮房承旨與守臣入侍
정조 21년
傳于李勉兢曰尙衣提調與差使員入侍
정조 21년
傳于金啓洛曰當該待敎李存秀拿處
정조 21년
傳于李勉兢曰大臣擧條批答誤書處甚多當該注書爲先汰去令該府拿問處之
정조 21년
洪仁浩啓曰明日藥房問安日次而都提調洪樂性身病提調副提調未差提調未差之代政官牌招開政差出以爲進參之地何如傳曰提調前望單子入之
정조 21년
內醫院提調前望單子入之趙宗鉉落點
정조 21년
以前吏曹參判李益運參議朴宗甲罷職傳旨傳于洪仁浩曰前持平朴載德擬望銓官判堂聞是大臣云不可以亞三堂勘罪傳旨勿施
정조 21년
李弘謙拿處代以呂東植爲假注書
정조 21년
以檢校待敎李存秀拿處傳旨傳于金啓洛曰分揀
정조 21년
以李弘謙囚單子傳于金啓洛曰放送
정조 21년
洪仁浩以禮曹言啓曰圖畫署差備待令畫員崔得賢有頉代本署祿窠以差備待令畫員張漢宗依節目陞付之意敢啓傳曰抄啓文臣洪樂浚事才有處分則畫員事又不卽稟駭然莫甚而張漢宗有何功勞爲其代乎
정조 21년
李勉兢以壯勇營言啓曰本營鄕武士試射時優等人別單書入之意敢啓傳曰知道
정조 21년
李勉兢以禁衛營言啓曰依傳敎直赴出身本營別軍官張商說處糧資米二石錢二十兩助給之意敢啓傳曰知道
정조 21년
李勉兢以御營廳言啓曰依傳敎直赴出身內乘鄭繼周處糧資米三石錢三十兩優給直赴出身本廳別軍官張胤祚處糧資米二石錢二十兩題給之意敢啓傳曰知道
정조 21년
金啓洛以義禁府言啓曰時囚罪人吳鼎源原情公事判付內與新溪倅有輕重之別此時守令不可滯囚以公罪區別功議勘放使之今日內還官事命下矣取考律文則大明律不應爲條有曰凡不應得爲而爲之事理重者杖八十矣吳鼎源杖八十以公罪收贖而其九代祖自治敵愾功臣云功減一等杖七十以公罪收贖放送之意敢啓傳曰知道
정조 21년
金啓洛以義禁府言啓曰平安道按査御史呂駿永狀啓內開城府經歷李鎭宅令該府拿問處之事啓下矣李鎭宅時在任所云依例發遣府羅將拿來何如傳曰允
정조 21년
金啓洛以刑曹言啓曰依下敎司謁白弘福決杖五十度放送之意敢啓傳曰知道
정조 21년
金啓洛以右邊捕盜廳言啓曰去夜五更量幼學趙昌鎭犯夜被捉而係是士子移送秋曹之意敢啓傳曰知道
정조 21년
金啓洛以刑曹言啓曰因右邊捕盜廳啓辭去夜五更量犯夜幼學趙昌鎭移送秋曹事命下矣趙昌鎭依更數決笞三十度放送之意敢啓傳曰知道
정조 21년
金啓洛以刑曹言啓曰因持平崔履亨上疏傳曰臺臣崔履亨疏中前持平朴載德之非理出禁一事請勘之律名頗不歇前此以此等之弊隨現嚴繩果何如則雖曰鄕人見欺於京司奸吏輩而其爲不察則無以逃其責罷職作奸之下吏令該曹嚴刑照律草記橫罹人亦令一體平決俾無一夫不獲之歎事命下矣憲府作奸下吏等一一捉來各別嚴刑究問則書吏金聖輝李載輝等互相符同立廛人李仁謙搆誣以罪關風化訐訴於前持平朴載德至於推捉之事箇箇遲晩刑吏金景得所由安德龍金云得等持牌威脅索賂一百三十兩與聖輝載輝分食之狀亦皆遲晩究厥罪犯誠極痛惡謹按律文則大典通編推斷條有曰罪犯綱常情理深重者杖一百流三千里大明律官司出入人罪條有曰官司故入人罪者反坐其罪名例云隨從者減一等三流同爲一減金聖輝李載輝等以反坐其罪杖一百流三千里金景得安德龍金云得等以隨從論杖一百徒三年金聖輝咸鏡道明川府李載輝平安道碧潼郡流三千里定配金景得江原道襄陽府安德龍高城郡金云得黃海道遂安郡徒三年定配卽爲押送至於李仁謙被人搆捏未免橫罹而今此憲吏輩之供招皆以搆誣自服則仁謙之罪名旣已脫空故招致曉諭所費錢兩自臣曹一一徵給之意敢啓傳曰知道犯科諸囚待栲訊限滿加刑一一懲給後發配可也
정조 21년
大司成南公轍疏曰伏以臣頃上辭本猥陳區區情懇兼暴自來難冒之義冀蒙聖慈鑑諒獲卽缷免及承批旨有先考試後救護之命臣於企望之餘狼狽失圖而亦自幸閔覆之天旣加憐矜出膺之後辭免有路黽勉肅命冒沒承當抑情抗顔於課試之役者亦且屢日矣第念跡或有難安者身不暇自有而情至於切急則義有時較輕今臣之私情切急非比於向所謂跡之難安矣臣之偏母年迫七十疾病爲隣常時所見旣極閔迫而近於秋冬之交將攝失宜遇風則傷風當寒則感寒元氣虛弱藥餌無方旬日之間有加無減而最是痰火之頻升胸膈之不利實爲目下之重症動作食飮須人自力而臣之在傍賴以忘病臣之暫離如有所失似此症形前嘗屢驗當冬輒劇至春少歇實無遲待供職之望而顧臣所管陞補通讀諸試或三四設抄或全未擧論飭敎之下委置如此國體之苟艱已無可言而使多士之蓄銳伺發者遲徊失望其或遠方儒生旅食等待之弊尤宜軫念臣若徒懷嚴畏不更陳暴則抛置成命其罪尤大玆不得不冒死申籲於天地父母之前伏乞聖明俯垂諒察亟許遞改回授可堪之人俾試事無闕千萬至祝臣於治疏將上之際伏見吏曹移牒則見差景慕宮冬享大祭終獻官預差此與實差有異而前期齋宿臨時詣待之際當費多日出次以此情理又無離捨竭蹶之道下情悚然尤當如何亦命該曹付標以重祀典焉臣無任云云省疏具悉獻官預差付標爾其勿辭救護
정조 21년
丁巳十月二十九日申時上御誠正閣左副承旨入侍禮房承旨與守臣尙衣提調同爲入侍時行左承旨洪仁浩左副承旨李勉兢假注書吳泰曾記事官金珍恪記注官金良倜江華留守申光履尙衣提調徐龍輔以次進伏訖上曰新造纓子由正路奉入尙衣提調奉置御案可也上曰沁留陪往而今已迫暮權奉于畿營而長寧殿守僕亦給香陪馬香祝則香室官員一人陪往親傳于畿營龍仁縣令丁遇泰適以差使員上來仍定別看役偕進可也光履曰本府則龍亭儀仗使之出待而自京陪往則何以爲之乎上曰從便陪往可也光履曰本府還餉各穀殆近四萬石而今年雖曰免歉又徵舊還則民勢誠難備納必有減約之道然後庶免騷擾之弊且以三留營餉米數亦不少營餉與他自別雖不敢以停退爲請以錢代捧待年豐還作本色亦有甲寅已例今亦依此爲之似好矣上曰係是惠民之事有何持難乎仍命書傳敎曰今年畿農之所出不若所料不待老農之說而可推而知保障雖重莫先於人和應納還餉各穀爲近四萬石添之以舊還四千餘石民勢之難辦固已念之朝者賓筵亦有酬酢於大臣者聞於守臣果然矣今年沁都甲寅條舊還特許勿捧事守臣旣承筵敎而亦令廟堂行會又聞守臣言三留營餉米之在本府者數亦夥然而云有甲寅已例苟利於民豈無闊狹之道乎問于廟堂當以近於錢還防啓而此則有不然者代捧載在法典代穀與代錢無異於五十步百步旣聞之矣何可膠守且與本府正餉有間許令從便代捧卽爲還作本色而守臣則只言府民之情而如通津等諸邑之鄕軍所在處受食者能無向隅之歎乎該營間亦從便云而如金浦卽秋幸駕過之地尤不可泛視此等邑留營餉穀依沁都例代捧事分付命退諸臣以次退出
정조 21년
行都承旨徐龍輔未肅拜行左承旨李晩秀未肅拜行右承旨洪仁浩坐直行左副承旨韓晩裕未肅拜右副承旨李肇源在外同副承旨金啓洛坐直注書二員未差假注書吳泰曾仕呂東植仕直事變假注書宋應圭仕
정조 21년
藥房提調趙宗鉉行左承旨洪仁浩啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道王大妃殿惠慶宮中宮殿藥房口傳問安答曰知道
정조 21년
金啓洛啓曰大司憲李城輔執義申禹相掌令吳翰源在外掌令一員持平二員未差監察茶時之意敢啓傳曰知道
정조 21년
傳于洪仁浩曰禮房承旨馳詣宗廟景慕宮奉審摘奸以來
정조 21년
洪仁浩啓曰行右承旨李益運今日不爲仕進卽爲牌招何如傳曰宜欲一伸廉隅在外承旨許遞前望單子入之待下批牌招察任
정조 21년
洪仁浩啓曰吏曹郞廳來言本曹判書有闕政事取稟傳曰亞銓以冬至祭享差祭事入來仍爲開政而判堂未差之代前望中除外任老病外以在京無故人書入待下批牌招察任
정조 21년
金啓洛啓曰合辭許久闕啓事甚未安今日政新除授兩司諸臺竝待下批牌招何如傳曰允
정조 21년
吏曹判書前望單子入之沈煥之落點
정조 21년
傳于洪仁浩曰吏曹參議前望單子入之
정조 21년
洪仁浩以吏曹言啓曰今此宗廟各陵宮冬至祭祭官當爲磨鍊而老病公故外實無推移分排之路依近例刑官及司饔院官員通融塡差之意敢啓傳曰知道獻官中罷散人敍用可也
정조 21년
有政吏批判書沈煥之牌不進參判李敬一進參議李勉兢病行右承旨洪仁浩進啓曰判書沈煥之牌招不進參議李勉兢病不來小臣獨政未安何以爲之敢稟傳曰仍爲之以徐龍輔李晩秀韓晩裕李肇源爲承旨閔台爀爲大司諫宋翼孝爲司諫李泰賢爲掌令洪秉臣沈達漢爲持平金銑爲獻納李垿李東萬爲正言李義弼爲大司成閔鍾顯爲判義禁李祖源爲軍器提調宋知濂爲吏曹正郞朴性圭爲新溪縣令訓鍊都監提調李祖源禁衛提調李祖源御營提調李祖源已上竝單付李致中爲右參贊
정조 21년
兵批判書李祖源參判柳誼病參議尹致性入直進參知申鳳朝病同副承旨金啓洛進大護軍宋煥箕護軍徐邁修洪明浩洪義榮李身晦尹在明李集斗副護軍尹光普李魯述魚用謙李海愚蔡弘遠副司直崔履亨已上竝單付
정조 21년
備邊司薦望以李基讓爲義州府尹
정조 21년
以都摠府守宮望筒傳于金啓洛曰懸頉摠管許遞令該曹口傳差出
정조 21년
兵曹口傳政事以李敬一尹在明爲都摠管李潤慶爲副摠管
정조 21년
以金健柱囚單子傳于金啓洛曰日寒如此今日內捧供待判下照律而此時守令不可一刻曠官差代則一也今日政爲先作闕差代待下批仍令當日辭朝
정조 21년
禁府啓目新溪前縣令金健柱原情云云問目內辭緣泛稱遲晩所當請刑是白乎矣旣有待判下照律之命待判下擧行何如判付啓除刑推照律以聞爲良如敎
정조 21년
金啓洛啓曰時囚罪人金健柱今日內照律事命下矣新除授判義禁閔鍾顯卽爲牌招何如傳曰允
정조 21년
金啓洛啓曰判義禁閔鍾顯牌不進推考傳旨今方捧入而時囚罪人金健柱今日內照律事命下之後如是違牌不卽承膺事甚未安更爲牌招何如傳曰允
정조 21년
洪仁浩以禮曹言啓曰卽接溫陵令所報則今此冬至祭享兩官當爲備員而參奉鄭煒時在慶尙道星州地尙未上來云莫重祭享兩官不可不備在外參奉改差其代卽令該曹口傳差出以爲備員將事之地何如傳曰豈可不卽供職乎拿處執事官以他陵官中爲之可也
정조 21년
金啓洛以壯勇營言啓曰來十一月當本營右司屬京畿五番後哨坡州軍兵逢點實數一百三十六名今已點閱整齊仍爲立番本營舊軍放送之意敢啓傳曰知道
정조 21년
金啓洛以義禁府言啓曰前持平朴載德永刊臺望仍施竄配之典事承傳啓下矣朴載德咸鏡道慶源府竄配而以承傳內辭意具罪目依例發遣府羅將押送配所何如傳曰允
정조 21년
丁巳十月三十日辰時上御誠正閣藥房入診諸承旨持公事入侍時藥房提調趙宗鉉左副承旨李勉兢同副承旨金啓洛假注書吳泰曾呂東植記注官金良倜記事官承膺祚檢校待敎沈象奎醫官金孝儉白成一李周憲李惟鑑吳仁豐丁希泰以次進伏訖宗鉉曰日候頗寒聖體若何上曰一樣矣宗鉉曰寢睡水剌之節何如上曰一樣矣宗鉉曰王大妃殿氣候何如上曰一樣矣宗鉉曰惠慶宮氣候何如上曰一樣矣宗鉉曰醫官待令入診何如上曰置之上曰嶺南人蔘今果齊到乎孝儉曰已捧爲一斤四兩而十二兩則未及上來矣上曰蔘品亦何如孝儉曰品則好矣而比昨年無減矣上曰奉審承旨入侍泰曾承命出傳行左承旨洪仁浩進伏上曰奉審竝無頉乎仁浩曰無頉矣上命書傳敎曰吏曹參判持祭報府入侍泰曾承命出傳與吏曹參判李敬一偕入進伏上曰近來知申比先朝晩年頗簡其選而年前以御極後知申較諸先朝幾年之爲幾人反有多焉而至於下批之時則每患乏人承旨筵退後取考丙申以後至今年之知申幾人及先朝甲辰以後至乙丑之知申幾人竝爲錄入可也上曰祭報府入之敬一跪進上命書傳敎曰園享差祭事曾有定式而銓曹尙不知委此後獻官則除非求差外留守爲之大祝亦以判官爲之判官上來時府內文臣或蔭官曾經稍高官職人自本府塡差受香與餕餘封進出入番園官中下去上來事分付銓曹及本府留守又命書傳敎曰園享祭物每欲下敎而姑遲遲典祀官旣依齊厚陵差祭例以本府判官爲之事今日有定式則享需自當亦依兩陵寢例進排自本府爲之此意令太常知悉論理草記事言于該寺又命書傳敎曰大司成近爲副提學之階梯則曾經副提學者直擬大司成當如亞銓之未經經筵者直擬經筵之例而泮長擬望乏人莫甚應擬者不擬以致點下之苟且自今政直擬事分付銓曹敬一曰曾經副學人直擬泮長事旣承下敎而副學前望中或有時在銓望者矣三銓泮長不得互擬旣有年前定式亞銓宜無異同若以曾經副學通融擬入則有違定式何以爲之乎上曰時在銓望者泮長自可勿擬矣出擧條上曰受由大司成許遞今日政差出待下批牌招察任出榻敎仍敎曰泮長待點下卽設陞補之意自政院申飭可也上命書傳敎曰朴載德之見欺浮於蔡趾永之生疎載德擬望銓堂勿論則擬趾永者獨爲勘罪似斑駁其傳旨亦爲安徐上敎象奎曰昨日洪樂浚事不卽入稟內閣事誠駭然矣此後則別爲定式毋得過當日事書載擧行條件可也上命書傳敎曰諸臺違牌在於前數日而踏下在於昨日以致持平鄭魯榮之混入坐罷中傳旨抹去又命書傳敎曰初二日詣景慕宮展拜行冬亨大祭省牲省器該房知悉上曰初二日景慕宮冬享大祭省牲省器擧動時路由館峴出榻敎啓洛讀奏京畿監司李在學啓本時囚罪人等同推開錄事全羅監司李得臣啓本充軍罪人崔仁幹康津縣到配事書判付訖命退諸臣以次退出
정조 21년
丁巳十月三十日辰時上御重熙堂禮房承旨入侍時行左承旨洪仁浩假注書呂東植記注官金良倜記事官承膺祚以次進伏訖上命書傳敎曰軍士房承旨入侍賤臣承命出傳左副承旨李勉兢進伏上敎勉兢曰祭官中多有年老之人更爲塡差之意出諭銓曹而監印諸人及閣臣翰林時帶館職人竝爲差定之地可也勉兢先退上命書榻敎曰初二日景慕宮冬享大祭省牲省器擧動時訓局步軍十五哨馬軍五哨爲先後廂禁御兩營留陣禁軍五番隨駕挾輦軍以一百名磨鍊扈衛軍官置之上曰藥房提調趙宗鉉兼帶金吾之任許遞出榻敎命退承史以次退出
정조 21년
行都承旨徐邁修坐行左承旨李集斗坐行右承旨洪仁浩坐直左副承旨李勉兢坐右副承旨李海愚坐直同副承旨成鼎鎭坐注書二員未差假注書吳泰曾仕呂東植仕直事變假注書宋應圭仕
정조 21년
洪仁浩啓曰明日景慕宮冬享大祭齋戒相値視事頉稟之意敢啓傳曰知道
정조 21년
洪仁浩啓曰禁衛營將官來言今日本營軍兵日次私習云矣敢啓傳曰知道
정조 21년
傳于洪仁浩曰發遣吏郞諸執事淸齋與否摘奸以來
정조 21년
洪仁浩啓曰新除授右副承旨李肇源時在黃海道安岳地斯速乘馹上來事下諭何如傳曰許遞都承旨以祭物看品連爲太常進去與差祭左承旨左副承旨許遞前望單子入之待下批牌招察任
정조 21년
承旨前望單子入之徐邁修李集斗金祖淳成鼎鎭落點
정조 21년
以左副承旨金祖淳牌不進罷職傳旨傳于洪仁浩曰許遞前望單子入之待下批牌招察任
정조 21년
李集斗啓曰新除授左副承旨李魯述時在京畿驪州地斯速乘馹上來事下諭何如傳曰許遞前望單子入之待下批牌招察任
정조 21년
傳于李勉兢曰不爲仕進承旨許遞前望單子入之待下批牌招察任
정조 21년
洪仁浩啓曰明日大駕詣景慕宮入齋室後王大妃殿惠慶宮問安何承旨進去乎敢稟傳曰同副承旨進去
정조 21년
洪仁浩啓曰行大司成李義弼牌不進推考傳旨今方捧入而陞補設行命下之後如是違牌不卽擧行事甚未安更卽牌招何如傳曰允違牌勿爲呼望
정조 21년
李海愚啓曰判義禁閔鍾顯再牌不進推考傳旨今方捧入而時囚照律事命下之後連事違召不卽承膺誠極未安所當更請牌招而係是一日三牌何以爲之敢稟傳曰更爲牌招
정조 21년
傳于李海愚曰時囚捧供照律令次堂擧行
정조 21년
李海愚啓曰卽者義禁府都事來言時囚捧供照律令次堂擧行事命下而知義禁沈煥之未肅拜同義禁柳誼兵曹入直只有知義禁李聖圭一人無以備員擧行云知義禁沈煥之卽爲牌招何如傳曰知義禁沈煥之同義禁柳誼許遞與判義禁之代令該曹口傳差出待下批牌招開坐
정조 21년
李集斗啓曰明日傳香禮房承旨當爲齋宿而右承旨洪仁浩纔已陳疏出去都承旨徐邁修所當牌招而拘於廳規不得請牌何以爲之敢稟傳曰右承旨批下牌招察任
정조 21년
吳泰曾改差代以尹命烈爲假注書
정조 21년
徐邁修以吏曹言啓曰卽接通禮院牒報則今此景慕宮擧動時左右通禮不可不備員而右通禮李益洙身病猝重不得進參依例變通以爲擧行之地云右通禮李益洙今姑改差其代口傳備擬以入之意敢啓傳曰知道
정조 21년
吏曹口傳政事以鄭弼祚爲右通禮權裕爲知義禁李益運爲同義禁
정조 21년
徐邁修以吏曹言啓曰今此冬至祭獻官執事中時無職名人員令該曹口傳付軍職何如傳曰允
정조 21년
兵曹口傳政事行護軍韓晩裕行副護軍金祖淳金啓洛以上竝單付
정조 21년
傳于李勉兢曰摠管差祭人許遞與未差之代令該曹口傳差出待下批牌招
정조 21년
兵曹口傳政事以林道浩尹弼秉爲副摠管行護軍徐龍輔李晩秀行副護軍李魯述以上竝單付
정조 21년
傳于徐邁修曰吏曹參議前望單子入之待下批牌招察任
정조 21년
以吏曹參議魚用謙牌不進罷職傳旨傳于李海愚曰只推
정조 21년
傳于徐邁修曰吏判批下待開門牌招